2020. gada 16. decembrī Rīkojums Nr. 776

Rīgā (prot. Nr. 83 8. §)

**Grozījums Ministru kabineta 2020. gada 1. decembra rīkojumā Nr. 702 "Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem""**

Izdarīt Ministru kabineta 2020. gada 1. decembra rīkojumā Nr. 702 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (Latvijas Vēstnesis, 2020, 233. nr.) grozījumu un izteikt 1. punktu šādā redakcijā:

"1. Piešķirt Finanšu ministrijai (Valsts ieņēmumu dienestam) no valsts budžeta programmas 02.00.00 "Līdzekļi neparedzētiem gadījumiem" finansējumu 40 554 270 *euro* apmērā, lai sniegtu atbalstu nodokļu maksātājiem dīkstāvē esošu darbinieku, pašnodarbināto personu un patentmaksātāju atlīdzības kompensēšanai (dīkstāves atbalstam), nepilnu darba laiku strādājošu darbinieku atlīdzības kompensēšanai (atbalsts algu subsīdijai) un Covid-19 krīzes skarto uzņēmumu apgrozāmo līdzekļu plūsmas nodrošināšanai."

Ministru prezidents A. K. Kariņš

Finanšu ministrs J. Reirs